Viswanathan Anand

**Viswanathan Anand** (tam. விசுவநாதன் ஆனந்த், izg.  indijski je velemajstor i bivši svjetski prvak u šahu. Prvi je igrač iz Azije koji je to ostvario. Od jula 2007. godine, pa sve do 1. 1. 2010. bio je broj 1 na FIDE listi (pretekao ga je mladi Norvežanin Magnus Carlsen). Isti rejting dostigao je na FIDE rejting listi tačno 2 godine potom. "Vishy, tigar iz Madrasa", kako su ga prozvali navijači, sigurno je jedan od najboljih šahista današnjice. Njegov analitički pristup partijama, kao računar brz i tačan u analizama niza šahovskih varijanti, doprinio je nazivu najboljeg igrača ubrzanog šaha današnjice. Ni protiv najboljih igrača ne mijenja svoj stil igre.

## Biografija 
Anand je počeo igrati šah od svoje šeste godine. Učio ga je od svoje majke Susheele. Roditelji su ga učlanili u šahovski klub, gdje je pokazao sav svoj talenat i snagu svog uma.

Primio je mnogo priznanja: nagradu *Arjuna* kao istaknutom sportisti Indije, "Padma šri" (nagradu koju dodjeljuje vlada Indije), nagradu zaslužnom građaninu, nagradu "Nehru" 1987, nagradu "Rajeev Gandhi", "Šahovski Oskar" i druge.

Napisao je knjigu "Moje najbolje partije", za koju je od Britanske šahovske federacije dobio nagradu 1998. za knjigu godine.

Njegova supruga Aruna podržava ga u pripremi za turnire. Živi u mjestu Collado Mediano, Španija, u blizini Madrida. Hobiji su mu čitanje, plivanje i slušanje muzike. Voli voziti bicikl, duge šetnje i jogu. Govori španski, francuski i njemački jezik.

## Šahovska karijera 
Imao je mnogo titula još kao mlad. Bio je najmlađi Azijat koji je dobio međunarodnu majstorsku titulu sa svojih 15 godina, u 16-oj je postao nacionalni prvak, a s 18 prvi indijski velemajstor. 1987. bio je prvi Azijat juniorski prvak svijeta u šahu na turniru na Filipinima. 1992. pobijedio je na prestižnom šahovskom turniru u Reggio Emiliji. Bio je plasiran odmah iza Kasparova na svjetskom prvenstvu 1995. Pobijedio je Kasparova u ubrzanom šahu na turniru u septembru 1996, a u junu 1997. Karpova na turniru u Hamburgu. Anand je nadigrao i veoma popularni šahovski program *Fritz* u julu 1999.

Promoter je šahovske igre u Indiji, gdje nastoji pomoći mladim talentiranim šahistima.

Igrao je na najjačim turnirima koji su se igrali u svijetu i ostvarivao zadivljujuće rezultate. Pobjeđivao je igrače koji su bili neki od najboljih na svijetu. Na turniru u Wijk aan Zeeu pobijedio je peti put (pobijedio je 1989, 1998, 2002, 2004 i 2006) i premašio neke velikane koji su po 4 puta pobjeđivali na ovom turniru: Maxa Euwea, Lajosa Portischa i Viktora Korčnoja.

Pobijedio je na turniru u Linaresu, Frankfurtu, Las Palmasu. To su sve bili turniri sa skupom najboljih šahista na svijetu i važili su za najjače turnire odigrane do tog vremena.

## Prvak svijeta u šahu 
Vrhunac njegove karijere je ostvaren 24. 12. 2000. kada postaje 15. svjetski prvak u šahu na Svjetskom prvenstvu u Teheranu. Turnir je završio neporažen. Pobijedio je Alekseja Širova 3.5 : 0.5. Postao je prvi igrač iz Azije koji je prekinuo dominaciju igrača iz SSSR-a.

## Prvak svijeta u ubrzanom šahu 
Prvak svijeta u šahu postaje pobjedom protiv Kramnika (1.5 : 0.5)  u oktobru 2003. godine. Pobijedio je na mnogim turnirima ovog tipa i pokazao izuzetnu igru koja je graničila s igrom računara. Pobjeđuje na turnirima u Monaku, Dortmundu.

## Turniri 
## Reference 
## Vanjski linkovi 
* Zvanična Anandova web-stranica
* Anandove partije
* Anandove partije na chessgames.com

Kategorija:Indijski šahisti
Kategorija:Svjetski šahovski prvaci
Kategorija:Rođeni 1969.
Kategorija:Biografije, Mayiladuthurai
Kategorija:Svjetsko prvenstvo u šahu 2013.
Kategorija:Svjetsko prvenstvo u šahu 2014.
Kategorija:Živi ljudi